**Отчет**

**на осъществените читалищни дейности на Народно Читалище „Светлина-1905” с.Вълчитрън,общ.Пордим за 2020 година**

 Уважаеми дами и господа – членове на читалището,

 Отчетът за осъществените читалищни дейности през 2020 година е написан в съответствие с разпоредбите на чл. 26 а, ал. 2 от Закона за народните читалища, културния календар и План-Програмата за развитие на Народно читалище „Светлина-1905“.

 Читалище „Светлина-1905” е устойчива културна институция със специфичната мисия да съхранява и развива традиционните културни и просветни ценности на българската нация и да укрепва гражданското общество. В подкрепа на това е и неговата дейност и съществуване вече 115 години .

 Стратегическата цел, която си поставихме за работата през 2020 година, бе насочена към съхраняване и модернизиране на читалището като традиционно културно-просветно място,където хората,млади и стари, могат да се занимават с творчество, да общуват с различни изкуства,да изявяват своите таланти. Читалището ни се утвърди като обществено - значима културна институция със собствен принос в обществения живот, както на селото,така и в община Пордим. То е незаменима среда за изява на таланта и творческата самодейност, както и за опазването на фолклора и народните традиции и обичаи.

 В съответствие на заложените цели, Устава, Културния календар, Годишната програма за развитие и на Закона за народните читалища ,основните насоки в работата на читалището през изминалата година бяха свързани със запазване неговия авторитет,постижения и с надграждане на културната дейност чрез:

- поддържане на общодостъпна библиотека и насърчаване на четенето, на

културния обмен и организирането на инициативи с иновативен характер;

- опазване и популяризиране на културното многообразие, на нематериалното

 културно наследство, традициите, фолклора и развитие на техния потенциал;

- създаване на добри условия за художественотворческо реализиране и изявя

 на действащите към читалището културни формации и състави ;

- поддържане и подобряване на материалната база в рамките на

 предоставената държавна субсидия и собствените финанси;

- разширяване на социалния обхват на читалищната дейност;

- диалог и партньорство с общината, кметството,училище,детска градина и бизнеса за развитие на културните процеси;

-участия в проекти

 През отчетния период Настоятелството работеше с диалогичност, отговорност и сътрудничество и проведе общо 2 заседания, където се разгледаха различни текущи въпроси и проблеми в работата на читалището, участието в прояви от културния календар. Читалищното ръководство в своите действия се стараеше да постигне максимално добрата атмосфера за работа и да прилага принципа на екипност.

 През 2020 година читалищната дейност,както дейността на всички институции работещи с хора и публики ,беше затруднена от създалата се епидемиологична обстановка в страната с появата на вируса Ковид 19. Читалището продължи своята дейност в условията на карантина за съжаление с ограничени възможности.Плануваните дейности в културния календар след месец март бяха отменени.Библиотеката работеше с определен ред за достъп,дезинфекция и безопасност.Включихме и услуга за разнос на книги по домовете за по-възрастни читатели.Художествените състави прекратиха своята репетиционна дейност. Голяма част от организираните турнета и участия във фестивали бяха отменени, но продължиха участията в онлайн организирани фестивали.Надявахме се,че епидемията ще отмине и ще се върнем към нормалния си начин на живот и работа,но това не се случи.Работата на едно читалище е работа и контакт с хората,а точно това сега е невъзможно и оттам произтичат трудностите ни.Но ние се опитваме да намираме нови начини и алтернативи за работа за да опазим живота и здравето на хората.

 **БИБЛИОТЕЧНА ДЕЙНОСТ**

 Най-традиционната дейност на читалището, от създаването му до днес, е тази на читалищната библиотека. Днес, тя е пряко зависима от съвременните тенденции да бъде информационен център и част от изградената система на глобални библиотеки, като и да продължи да е място за широк достъп на читатели,желаещи да получат познание. Подава се годишната информационна карта в Регистъра на обществените библиотеки към Министерство на Културата . Библиотечния фонд ,през отчетния период ,е 9125 тома художествена,научна,справочна и детска литература.Заети са 2315 броя библиотечни документи,посещенията са 1035. Закупени са 15 броя нови книги. Библиотеката организира и различни мероприятия и дейности , насочени най-вече към децата и младежите за отбелязване деня на Книгата,седмицата на четенето,Деня на народните будители, спазвайки противоепидемиологичните мерки и изисквания за сигурност. През лятната ваканция, освен посещенията със препоръчителни списъци,повечето от дейностите се провеждаха на открито.

 **През 2020 г.в библиотеката се проведоха следните празници и събития:**

- Уроци по родолюбие – 19 февруари ,3 март

- Открити часове с децата от началния курс под надслов „Обичам да чета" и „Любими детски книги"- международен ден на книгата

- Баба Марта – изработване на мартеници,подреждане на изложба,тържество в етнографския музей с децата от начален курс на ОУ“Н.Й.Вапцаров“.

- Международен ден на книгата – открит урок и тържество с ДГ”Детелина” и ученици от начален курс на ОУ „Н.Вапцаров”

- Ден на народните будители – тържество с ученици от горен курс на ОУ „Н.Вапцаров”

- Национална седмица на четенето –литературно четене с ученици от начален курс на ОУ „Н.Й.Вапцаров“

 **КУЛТУРНА ДЕЙНОСТ**

 За 2020 година бяха планувани множество традиционни и нови културни събития и инициативи . Стремежът ни бе към обогатяване, разнообразяване и надграждане на културния живот на селото .Годината започна с традиционните в календара празници и дейности ,но за съжаление не успяхме да осъществим всичко.На традиционният за селото Трифон Зарезан специален гост беше заместник областния управител на област Плевен г-жа Т.Божинова.Обстановката в страната,страхът на хората от вируса и опасността от разпространение на заразата наложиха спирането на всички художествено-творчески дейности ,творчески събития,празници и участия във фестивали. Участия на Дамския хор се осъществиха само в няколко проведени онлайн фолклорни фестивали.През годината продължиха и посещенията,макар и на неорганизирани групи,в Изложбената зала „Вълчитрънско златно съкровище“,при спазване на мерките.Подсигурени бяха Дезинфектанти,почистващи препарати,маски и ръкавици за служителите и за посетители.

**Празнични програми, чествания,инициативи и народни обичаи проведени през 2020 година:**

- Бабин ден

- Трифон Зарезан

- 1 март –денят на самодееца и Баба Марта в детската градина и училището

- 3 март – Тържество,програма и поднасяне на венец на паметника в центъра

- 8 март - Дамско празнично парти

 Участия,фестивали и награди през 2020 година :

-Онлайн фолклорен фестивал „Който се смее не старее“ , с.Паламарца – Наградата на организаторите – купа и диплом

 **РЪКОВОДНА И ОРГАНИЗАЦИОННА ДЕЙНОСТ**

Основна цел през годината пред Настоятелството на читалището бе организацията на цялостната му дейност - културна, самодейна,библиотечна и информационна. Подава се редовно годишната информационна карта на читалището в Регистъра на народните читалища към Министерство на културата.Редовно и в срок се подават всички декларации, отчети и справки към НОИ, НАП, НСИ, РЕКИЦ Плевен, Община Пордим. Настоятелството проведе 2 заседания, на които бяха обсъждани въпроси свързани с организацията на работа на читалището, текущи въпроси. Проверителната комисия извърши финансова проверка на счетоводните и касови документи и изготви годишния финансов отчет за 2020 година.

Читалището работи в пълен синхрон и разбирателство с местната власт – Кметска и Общинска. Работи се съвместно и с Обединено училище „Н.Й.Вапцаров“ и Детската градина по реализирането на дейности,празници и събития. В заключение – 2020 година бе много трудна както за читалището ни,така и за всички хора и институции в държавата. Задачата и целта ни е, през настоящата година , да продължаваме да вървим напред упорито и да се надяваме ,че скоро нещата ще се подобрят и ще се върнем към нормалния си начин на работа, за да реализираме дейностите и мероприятията заложени в Културния календар на читалището за 2021 година.

Отчетът е приет от Настоятелството на НЧ“Светлина-1905“ на заседание от 04.03.2021г.

Отчетът не е приет от Общото събрание във връзка със въведените извънредни мерки в страната съгласно Заповедта на Министъра на здравеопазването.